|  |
| --- |
| ***Hľadá sa dopravný expert!***– celoslovenská súťaž  |
|  |

Polícia čoraz viac eviduje dopravné nehody s účasťou chodcov, ktorí sú nepoučiteľní.

Oddelenie komunikácie a prevencie Prezídia Policajného zboru v spolupráci s odborom dopravnej polície prezídia Policajného zboru pripravilo **celoslovenskú súťaž pre  stredné školy.**

Cieľom súťaže je rozvíjať a prehlbovať vedomosti študentov na úseku dopravnej bezpečnosti a ich vlastnej bezpečnosti, ako chodcov.

***Hľadá sa dopravný expert!***

* je súťaž pre študentov (stredných odborných škôl, stredných odborných učilíšť, gymnázií) od 15 rokov,
* úlohou jednotlivcov je vypracovať esej o tom, akým spôsobom by zlepšili bezpečnosť premávky vo svojom meste alebo obci,
* esej nie je limitovaná počtom strán, ide o nápad ako riešiť daný problém,
* **pre troch najlepších autorov** sú pripravené tri super ceny, Polícia Slovenskej republiky a Komora autoškôl, zabezpečia trom najlepším dopravným expertom **vodičské kurzy úplne zadarmo.**

Oficiálneonline táto celoslovenská súťaž je od **04.03.2019** spustená na facebookovej stránke.Škola môže využiť pre túto súťaž aj školský rozhlas, školský časopis, či  iné médiá.

 Všetky požadované súťažné materiály (fotografie, videá, príbehy, eseje)študenti zasielajú na **dopravnyexpert@minv.sk**

v termíne **do 12. mája 2019**.

 